REGOLAMENT TAL-KUMMISSJONI (KE) Nru 1024/2007
tat-3 ta’ Settembru 2007
li jimmodifika r-Regolament (KE) Nru 409/2007 tas-16 ta’ April 2007 li jissostitwixxi l-Annessi I u II għar-Regolament tal-Kunsill (KE) Nru 673/2005 u li jistabbilixxi dazji doganali addizzjonali fuq ċerti prodotti li joriġinaw mill-Istati Uniti ta’ l-Amerika
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 673/2005 tal-25 ta’ April 2005 li jistabbilixxi d-dazji doganali addizzjonali fuq l-importazzjonijiet ta’ ċerti prodotti li joriġinaw mill-Istati Uniti ta’ l-Amerika (1), u b’mod partikolari l-Artikolu 3 tiegħu,
Billi:
(1)
Ir-Regolament tal-Kummissjoni (KE) Nru 409/2007 żied 32 prodott mal-lista ta’ l-Anness I għar-Regolament (KE) Nru 673/2005. B’dan, l-importazzjoni ta’ dawk il-prodotti li joriġinaw mill-Istati Uniti ta’ l-Amerka saru soġġetti għal dazji doganali addizzjonali ad valorem 15 % mill-1 ta’ Mejju 2007.
(2)
Biex jintlaħqu l-aspettattivi leġittimi ta’ l-importaturi, għandha tkun ċara li l-oġġetti li kienu diġà taħt is-superviżjoni tad-Dwana fid-data ta’ l-applikazzjoni tar-Regolament (KE) Nru 409/2007 u li d-destinazzjoni tagħhom ma tistax tinbidel huma eżentati minn din l-estensjoni tad-dazju addizzjonali.
(3)
Biex jiġi evitat aktar dewmien fir-rilaxx ta’ l-oġġetti konċernati mid-dwana, dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu.
(4)
Il-miżuri msemmija f’dan ir-Regolament huma fi qbil ma’ l-opinjoni tal-Kumitat tar-ritaljazzjoni kummerċjali,
ADOTTAT DAN IR-REGOLAMENT:
Artikolu 1
Artikolu 3(2) għar-Regolament (KE) Nru 409/2007 huwa ssostitwit b’li ġej:
“Prodotti li għalihom jista’ jintwera li kienu diġà qed jiġu trasportati lejn il-Komunità jew f’ħażna temporanja jew f’żona ħielsa jew maħżen ħieles jew fi proċedura ta’ sospensjoni taħt it-tifsira tal-Kodiċi Doganali tal-Komunità fid-data ta’ l-applikazzjoni ta’ dan ir-Regolament, u li d-destinazzjoni tagħhom ma tistax tinbidel, ma għandhomx ikunu soġġetti għal dazju addizzjonali sakemm ikunu klassifikati taħt wieħed mill-kodiċijiet NM li ġejjin (*): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 u 9406 00 11.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Huwa għandu jibda japplika mill-1 ta’ Mejju 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 3 ta’ Settembru 2007.